430 
Fjerde Orden. 
Vadefugle (Sumpfugle), Grallae. 
NG som oftest langt, tyndt, lige eller bøjet. Næseborene 
frie, sædvanligvis liggende i en blød Hud, i Almindelighed 
spalteformige. 
Benene lange eller meget lange, trinde, tynde, nøgne 
ofte høit op over Hælledet; Bagtaaen oftest høitsiddende, 
middellang, kort eller ganske manglende; Fortæerne enten 
aldeles adskilte, ved Roden forenede ved en større eller 
mindre Hud eller forsynede med Sidelapper. 
Vaderne have næsten alle lange Armknokler og lange 
Skulderfjer, men kort Hale. Hos de fleste er Halsen lang, 
Fuglens hele Figur paafaldende smækker, Næb og Ben 
meget lange. Begge Kjønnene have sædvanligvis samme 
Farve, men Hunnen pleier at være størst; de unge Fugle, 
som let kjendes ved den op imod Hælen tykkere Tarse, 
have i Regelen en fra de Gamles forskjellig Dragt. De fleste 
leve i Monogami, dels parvis, dels i Selskaber; paa deres 
Vandringer færdes de ofte i store Skarer og ikke sjeldent 
slutte flere Arter sig sammen. = Mange Arter ere Natfugle, 
andre søge deres Næring kun om Morgenen og Aftenen. 
Deres Føde bestaaer af Insekter, Larver, Orme, Krybdyr, 
Fiske og Rogn, sjeldnere af Planter. Deres Opholdssteder 
ere Strandbredder, Søer, Floder, Bække, Kjær og Enge, 
